open-index/open-wikipedia-markdown huggingface dataset:
Mar Elias

**Mar Elias** er en palestinsk flyktningleir i Libanon. Den ligger i Beirut.
I 2002 var det 1&nbsp;406 registrerte flyktninger i leiren. Mar Elias er en leir for kun kristne, palestinske flyktninger.

## Eksterne lenker
* http://www.un.org/unrwa/refugees/lebanon.html
EMD JT42CWR

**EMD JT42CWR**, i Storbritannia kjent som **Class 66**, i Norge som **CD 66** og Sverige som **T66**, er en type seksakslede dieselelektriske lokomotiver bygget siden 1998 av Electro-Motive Diesel (tidligere General Motors Electro-Motive Division) i McCook, Illinois, USA og fram til 2012 av underbruket Electro-Motive Canada (tidligere General Motors Diesel) i London, Ontario, Canada. En oppgradert type **EMD JT42CWRM** (**Class 77**) er også tilgjengelig.

## CD 66
CD 66 ble benyttet av CargoNet for godstrafikken på Nordlandsbanen. Forkortelsen CD står for **C**argoNet **D**iesel. CargoNet faset ut CD 66 da de fikk CD 312.

I august 2000 kom to lok av typen med båt til Uddevalla. Disse ble modifisert av togselskapet TÅGAB i Kristinehamn, fikk litra T66 og ble operert av TGOJ Trafik. Lokene var grønne, og fikk derfor klengenavnet "Agurken". Etter en omfattende test under norske forhold gjennomført av NSB Gods i 2001, ble seks slike lok tatt i bruk av CargoNet i 2003 og fikk nummer 401–406.

## Eksterne lenker
* Brosjyre: JT42CWRM – Electro-Motive Diesel
* CD 66/T66  – NJK Materielldatabasen
* CD 66 (Norge) / T66 (Sverige) / Class 66 (Storbritannia) / 266/247 (Tyskland) – Jernbane.net
* Lokguide - Diesellok T66 – järnväg.net
* JT42CWR(M/-T1) / Class 66 – MainlineDiesels.net
Nabatiye (flyktningleir)

**Nabatieh-leiren** var en palestinsk flyktningleir ved byen Nabatiye i det sørlige Libanon. Leiren ble etablert av UNRWA i 1956 for å huse omkring 5000 flyktninger som var fordrevet fra Palestina under Nakba i 1948. 

Flyktningene var først blitt innlosjert i landsbyer nær grensa. Derfra gjorde de gjentatte forsøk på å returnere til sine hjem og det ble også gjennomført angrep mot israelske settlere. Etter beskyldninger om at sjialederen Ahmed Al-Asaad brukte dem mot politiske rivaler og israelsk påtrykk, transporterte Libanesiske myndigheter dem til den nyopprettede flyktningeleiren.

Leiren ble særlig etter etter Kairo-avtalen i 1969 et sentrum for palestinsk motstand mot Israel, og ble bombet flere ganger. I 1974 bombet israelske styrker leiren som represalie for Ma’alot-massakren. Leiren ble ødelagt og mange av flyktningene ble relokalisert til leiren Beddawi. 

## Eksterne lenker
* 
* https://web.archive.org/web/20000523204456/http://www.un.org/unrwa/refugees/lebanon.html
* http://domino.un.org/unispal.nsf/0/9b371b1e35e5b30985256866006a88ec?OpenDocument

## Referanser
Wavell

**Wavell**, også skrevet **Wavel**, er en palestinsk flyktningleir litt sør for byen Baalbek i Bekaa i Libanon. Den var før en fransk militærpost oppkalt etter den britiske feltmarskalk Earl Wavell som kommanderte de britiske styrker i Midtøsten under annen verdenskrig. Stedsnavnet som ble erstattet, var **Weifal**. 

I 1948 begynte man å ta imot flyktninger fra den arabisk-israelske krig. I 1952 overtok UNRWA driften av leiren. 

I 2002 var det 7357 registrerte flyktninger i leiren. I Baalbek har UNRWA i tillegg registrert drøyt 7&nbsp;000 flere flyktninger.  

## Eksterne lenker
* http://www.un.org/unrwa/refugees/lebanon/wavel.html
* https://web.archive.org/web/20070126081508/http://www.education.mcgill.ca/wavel/wavel.html
Bologna FC 1909

**Bologna** er en italiensk fotballklubb fra Bologna, Emilia-Romagna som spiller i Serie A (2015&ndash;2016). Klubben ble grunnlagt 3. oktober 1909 og har vunnet Serie A syv ganger, sist i sesongen 1963&ndash;64. Den har også vunnet den italienske cupen tre ganger.

## Spillerstall
Oppdatert 24. oktober 2024.

### Utlånte spillere

## Meritter

## Stadion
Bologna spiller sine hjemmekamper på Stadio Renato Dall'Ara. Dall'Ara er det største idrettsanlegget i byen og er oppkalt etter tidligere klubb-president Renato Dall'Ara, som døde tre dager før serieavslutningen i Serie A i 1964. Stadionet har en kapasitet på  og har vært Bolognas hjemmebane siden 1927. Tidligere ble kalt «Littoriale» (1927–1945) og «Comunale», før det fikk nåværende navn i 1983. Curva Bulgarelli (på norsk, Bulgarelli-svingen), er svingen til Bolognas supportere og er oppkalt etter spilleren Giacomo Bulgarelli.

## Bologna FC mot norske lag

* Bolognas mål står først.*

## Kjente spillere
*  Kennet Andersson
*  Roberto Baggio
*  Giacomo Bulgarelli
*  Julio Ricardo Cruz
*  Marco Di Vaio
*  Klas Ingesson
*  Roberto Mancini
*  Gianluca Pagliuca
*  Angelo Schiavio
*  Giuseppe Signori
*  Cristian Zaccardo
*  Alessandro Diamanti
*  Alberto Gilardino

## Referanser


## Eksterne lenker
* 
* Supporter Forum
* Bologna – "la grassa, la dotta e la rossa", fotballitalia.com
* Joey Saputo, Bologna FC Chairman på Fifa Magazine Juni 2015
Ellen Pompeo

**Ellen Kathleen Pompeo** (født 10. november 1969 i Everett i Massachusetts) er en amerikansk skuespiller. Hun er blant annet kjent for sin rolle som dr. Meredith Grey i den amerikanske dramaserien *[[Grey's Anatomy]]*, en serie som hadde premiere på TV-kanalen ABC i USA i mars 2005. Gjennombruddet fikk hun med *[[Moonlight Mile]]* i 2002 hvor hun spilte mot Susan Sarandon, Dustin Hoffman og Jake Gyllenhaal.

Pompeo er yngst i en søskenflokk på seks, og alle søsknene er minst åtte år eldre enn henne selv. Faren kommer fra en italiensk landsby, noe som gjør at hun og hennes søsken er halvt italienske. Moren døde av en overdose da Pompeo var fem, faren giftet seg på nytt raskt, og døde 1. september 2012.

Privat er Pompeo gift med musikkprodusent Chris Ivery. Han fridde til henne på hennes 37-årsdag i november 2006. Sammen har de tre barn.

I slutten av 2017 skrev hun under på en avtale til en verdi av rundt 160 millioner kroner, noe som gjør at hun nå er den høyeste betalte kvinnelige skuespilleren innen drama.

## Filmbiografi

## Priser og nominasjoner

## Referanser


## Eksterne lenker
* 

*
Austrått

**Austrått** har flere betydninger:

* Austrått (Sandnes), bydel i Sandnes
* Austrått Idrettslag, idrettslag fra Sandnes
* Austrått fort, tidl. kystfort, nå museum i Ørland
* Austråttborgen, herregård i Ørland
* Austråttgården, gårdsbruk/kultursenter i Ørland
* Austråttleiren, krigsfangeleir i Ørland under andre verdenskrig
* MF «Austrått», ei elferje fra 2018 tilhørende Fjord1
Ashley Ward

**Ashley Stewart Ward** (født 24. november 1970 i Manchester, Stor-Manchester, England) er en engelsk tidligere fotballspiller som har spilt for ti engelske og en walisisk fotballklubb. Han var angrepsspiller og var aktiv i årene 1989 til 2005.

## Karriere som spiller

## Referanser


## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4

## Eksterne lenker
*
CSI: Miami

***CSI: Miami*** er en amerikansk kriminalserie som gikk på CBS fra 2002 til 2012. Serien handlet om en fiktiv kriminalteknisk avdeling i Miami-politiet og var en spin-off fra , som utspiller seg i Las Vegas. Den filmes i et gult lys. Den andre spin-off-serien, , kom noen år senere.

## Produksjon
CSI: Miami er filmet primært i USA. De fleste utendørsopptakene er gjort Sør-Florida / Miami-Dade-området, men det meste av innendørsscenene er filmet i Raleigh Manhattan Studios i Manhattan Beach, California. Noen utendørsscener er filmet i Long Beach, California og Manhattan Beach. Strender i Downtown Long Beach-området brukes også til utendørsscener, blant annet Marina Green Park og Rainbow Lagoon Park.  Andre steder i Long Beach som blir brukt, er for eksempel Naples-distriktet, der kanaler og påkostede hjem med store båter, brygger og palmer minner om Miami.

## Musikk

I likhet med originalen, CSI: Crime Scene Investigation, og de andre spin-off seriene bruker også CSI: Miami en låt av The Who, «Won't Get Fooled Again», som sin temalåt. Teksten er skrevet av Pete Townshend, med vokal av Roger Daltrey fra The Whos 1971-album, Who's Next.

I hele serien spiller musikken en viktig rolle, med populærmusikk som ofte spilles i løpet av en episode. Musikere og grupper som har musikk som har blitt brukt på showet inkluderer Jay-Z, Beyoncé, Britney Spears, Lynyrd Skynyrd, Paul Oakenfold, Audioslave, Juno Reactor, Nine Inch Nails, Boards of Canada, Ill Niño, Sigur Ros, Prince, Oasis, MIA, Seal, Damien Rice, Lemon Jelly, Eminem, Chamillionaire, Black Eyed Peas, Chemical Brothers, Kylie Minogue, Foo Fighters, Amy Winehouse,  Linkin Park og Evanescence.

## Medvirkende
Skaperne: Anthony E. Zuiker, Carol Mendelsohn og Ann Donahue
Produsenter: Jerry Bruckheimer, Anthony E. Zuiker, Carol Mendelsohn, Ann Donahue, Jonathan Littman, Danny Cannon, Nancy Miller, Sam Strangis

## Seriens hovedpersoner
* David Caruso &ndash; Lieutenant Horatio Caine 
* Emily Procter &ndash; Calleigh Duquesne 
* Adam Rodriguez &ndash; Eric Delko 
* Rory Cochrane &ndash; Tim Speedle (2002–2004), (2007)
* Khandi Alexander &ndash; Dr. Alexx Woods (2002–2008), (2009) 
* Kim Delaney &ndash; Megan Donner (2002) 
* Sofia Milos &ndash; Det. Yelina Salas (2003–2005), (2006–2009)
* Jonathan Togo &ndash; Ryan Wolfe (2004–)
* Eva LaRue &ndash; Natalia Boa Vista (2005–)
* Rex Linn &ndash; Det. Frank Tripp (2003–)

## Mottagelse

CSI: Miami har blitt kalt verdens mest populære TV-show. Følgende vurdering begrunnes av studier i 20 land over hele verden. Undersøkelsen, som ble utført av Informa Telecoms and Media, viste at CSI: Miami ble omtalt i flere topp ti diagrammer enn noe annet TV show. I samme undersøkelse, ble  rangert på sjetteplass.

## Sesonger

## Referanser


## Eksterne lenker

* 
*
Sørdalstunnelen

**Sørdalstunnelen** er en veitunnel på europavei 10 på Hinnøya. Den er  meter lang (hvorav 400 meter i Troms) og er den lengste av tunnelene i Lofotens fastlandsforbindelse (Lofast).

Tunnelen går mellom Sørdalen i Kvæfjord kommune i Troms og Øksfjorden i Lødingen kommune i Nordland. Tunnelen ble drevet kun fra Sørdalssiden. Sprengningen av tunnelen startet 12. januar 2004, og gjennomslaget på Øksfjordsiden kom 20. juli 2006. Tunnelarbeidet ble forsinket med fire måneder på grunn av at mye vann trengte inn i tunnelen under byggingen.

Tunnelen er 8,5 meter bred. Høydeforskjellen mellom åpningene i Sørdalen (120 moh.) og ved Øksfjorden (30 moh.) er 90 meter. Sørdalstunnelen ble åpnet sammen med resten av den østre delen av Lofast 1. desember 2007.

Hovedentreprenør for tunnelen var AF-Anlegg (tidligere Scandinavian Rock Group).

## Se også
*Veitunneler i Norge

## Referanser


## Kilder
*Artikler i Harstad Tidende, Bladet Vesterålen og Lofotposten
Finger

En **finger** er et av de bevegelige lemmene som sitter ytterst på hånden hos mennesker og visse andre arter, som aper. Fingrene brukes blant annet til å føle med og til å gripe med. Ytterst på fingrene sitter neglene. De skal beskytte fingrene som er veldig følsomme. Det er tre ledd i en finger.

Mennesker er utstyrt med tomler, som er plassert slik at de kan bøyes i en annen retning enn resten av fingrene. Dette gir bedre gripemuligheter og dermed bedre evne til å påvirke og håndtere gjenstander.

## Anatomi

### Fingrene på en menneskehånd
*Tommel, første finger, på latin *pollex* eller *digitus primus*
*Pekefinger, andre finger, på latin *digitus II* eller *index*
*Langfinger, tredje finger, på latin *digitus (manus) medius, digitus (manus) tertius* eller *digitus (manus) III*
*Ringfinger, fjerde finger, på latin *digitus medicinalis, digitus annularis, digitus quartus* eller *digitus IV*
*Lillefinger, femte finger, på latin *digitus minimus* eller *digitus quintus*

Metakarpene, mellomhåndsbeina, forbinder håndrota med hver av de fem fingrene.

### Fingeravtrykk

Fingeravtrykk er  avtrykk av hudlinjene, papillarlinjene, på innsiden av fingrene. Papillarlinjene finnes hos menneskene og apene på hele innsida av hendene og på undersida av føttene. De danner mønstre med detaljer som er forskjellige hos alle mennesker (også eneggede tvillinger), og samme detaljkombinasjoner finnes heller ikke på to forskjellige fingrer hos samme individ.

## Se også
* Hånd
* Fingeravtrykk
* Fingerdyr (gnageape), fingerfrosk

## Referanser

## Eksterne lenker
*
Sandøya (Tvedestrand)

**Sandøya** er en småknauset, skogkledd øy i Tvedestrand kommune i Agder.  Arealet er 3,8 km². Sandøya har butikk, barnehage, skole (Vestre Sandøya skole; 1.-4. klasse), gjestehus (Maries Gjestehus, i det gamle bedehuset), båtbyggeri (Sandøy Båtbyggeri) keramikkverksted og arkitektkontor. Den har ferjeforbindelse fra Hagefjorden, til Sandøykilen, Haven og Hauketangen.

## Eksterne lenker
* Sandøy Vels nettsider
Støvler

**Støvler** er fottøy som har et «skaft» som rekker et stykke opp på bena. Støvler brukes under spesielle værforhold eller til visse typer arbeid, eller når man ferdes i visse typer terreng. 

Støvler kan også være en del av uniformer, for eksempel i militær sammenheng. Skaftestøvler var en typisk og lett kjennelig del av uniformen til både tyske og russiske soldater under andre verdenskrig, mens britiske og amerikanske soldater bar snørestøvler. Før i tiden var støvler også pynteantrekk og fortsatt bruker kvinner i utstrakt grad støvler til pynteantrekk og andre anledninger. 

Damestøvler fins i en mengde forskjellige farger og utforminger. De kan ha høye eller lave hæler og forskjellig høyde på skaftet. Det fins typer som til og med rekker over knærne.

Iblant har også noen typer støvler vært moteplagg for menn.

Mens skistøvler før var det samme som beksømstøvler, er det nå utviklet nesten like mange varianter som det finnes vinteridrettsgrener. 

## Typer (utvalg)
* Ridestøvler
* Gummistøvler
* Støvletter
* Bottfor (Bottes fortes)
* Cherrox
* Ugg
* Beksømstøvler
* Fjellstøvel
* Skistøvel
* Vadestøvel
* Seilerstøvel
* Skaftestøvler
* Sjøstøvel
* Slagstøvel
* Langstøvel
* Marsjstøvel
* Cowboystøvel
* Kamikker
* Slalåmstøvler

## Se også
* Sko

## Eksterne lenker
*
Fouad Siniora

**Fouad Siniora** (arabisk: فؤاد السنيوره) (født 14. april 1943) er statsminister i Libanon, et verv han inntok 19. juli 2005, da han etterfulgte Najib Mikati. 

## Fotnoter

## Eksterne lenker
* 
* BBC profile of Fouad Siniora
Sko

**Sko** er et lavt fottøy med såle av et fast materiale og et lettere overstykke som omslutter det meste av foten. Til forskjell fra tøfler og enkle sandaler blir sko vanligvis festet med snøring, remmer eller spenner; men mokkasiner klarer seg uten, jfr den populære «aurlandsskoen». 

Sko skiller seg fra støvler ved ikke å rekke særlig høyere enn ankelen. Sålen er ofte av tykt lær, av gummi eller plast, under andre verdenskrig av tre, og overstykket av mykere lær, tekstil eller kunstmaterialer, under krigen ofte av fiskeskinn. 

Mange sko er bygd opp med en tå- og en hæl-kappe. Sko skal gi føttene støtte og et fast grep på forskjellig slags underlag når en står, går, løper eller klatrer, men også beskytte dem mot støt og holde dem tørre og varme. Sko brukes i likhet med annen bekledning også som personlig pynt, og for å markere sosial posisjon eller rolle.

I 1927 innførte Norge «pappforbudsloven» for å sikre at kundene fikk sko som tålte norsk klima. Dette vernet norsk skoindustri, og forhindret at overskuddsvarer fra lavprisland ble dumpet i Norge. Trist nok ble loven opphevet godt inn i etterkrigstiden, angivelig etter at store handelspartnerne truet med represalier mot norsk skipsfart og store norske eksportbransjer. I EF var sko internt tollfrie, men Frankrike vernet like fullt sin egen skoproduksjon ved å holde tilbake titalls millioner par italiensk motesko på grensen, for å merke- og kvalitetskontrollere dem. Dette ble trenert lenge nok til at sesongen var over før skoene slapp inn. Norsk skoproduksjon ble derimot på det nærmeste utradert, også fordi vekttoll på sko ble avløst av verditoll med motsatt effekt: Simple sko fikk lav toll. 

Ordet «sko» kan også bli brukt om forskjellige gjenstander som likner på hvordan sko fungerer eller er utformet, for eksempel kabelsko, hestesko, doppsko og bremsesko.

## Skotyper
Sko finnes i et utall utforminger, avhengig av bruk, materialtilgang og mote. Det skilles også mellom herre- og damesko, barne- og voksensko. Lista inneholder noen skotyper. Betegnelsen forteller vanligvis om bruksområde eller utforming og materialvalg.
* Ballettsko
* Ballsko
* Bunadssko
* Collegesko
* Fotballsko
* Golfsko
* Gummisko
* Joggesko
* Kalosjer
* Klatresko
* Lakksko
* Loafers, fritidssko uten snøring
* Mokkasiner
* Oksemulesko
* Piggsko
* Platåsko
* Pumps
* Sandal, såle og et åpent stykke av reimer
* Seilersko
* Slippers, tøffel eller strandsandal uten hælkappe
* Snabelsko, 
* Sneakers, fritidssko med snøring, myk såle og overdel av lær eller stoff
* Skatesko
* Skisko
* Stilettsko
* Sykkelsko
* Tennissko
* Traktorsko
* Tresko
* Turnsko
* Tøffel - pampusse
* Vernesko

## Referanser


## Se også
* Fottøy
* Skomaker
* Sandaler
* Støvler
* Tøffel
* Småbarnsko, sko designet for barn fra 1 til 3 år
* Stolpesko
* Skohorn
* Skolisser
* Skopusser
* Hestesko
* Skostørrelser
* Skotørker

## Eksterne lenker
* 
* Skotøy 1300-1800, funnet ved utgravninger i København
* Oppslagsordet «Skodon» (det vil si «Skotøy») i ''Nordisk familjebok'' fra 1917 (på svensk)
* Oppslagsordet «Sko» i ''Ordbog over det danske sprog 1700-1950'' (på dansk)
Wiley Post

**Wiley Hardeman Post** (født 22. november 1898 i Van Zandt County i Texas i USA, død 15. august 1935 i Point Barrow) var den første som fløy jorden rundt alene. Han ble også kjent for sine arbeider innen flyving i store høyder og han var med og utviklet en av de første trykkdraktene. Flyet hans, *[[Winnie Mae]]* er utstilt ved National Air & Space Museums Steven F. Udvar Hazy Center i nærheten av Dulles International Airport i Chantilly, VA, og hans trykkdrakt er under bearbeiding for å kunne utstilles samme sted. Den 15. august 1935 ble Post og den amerikanske komikeren Will Rogers drept da hans fly havarerte under take-off fra en lagune i nærheten av Point Barrow i Alaska.

## Referanser


## Kilder
* Wiley Post and the Winnie Mae. *AcePilots.com*. 2003.
* Lockheed 5C Vega. *Smithsonian National Air and Space Museum*.
* Johnson, Bobby H. Post, Wiley Hardeman. *The Texas State Historical Association*.
* Johnson, Bobby H. and Mohler, Stanley R. "Wiley Post, His Winnie Mae, and the World's First Pressure Suit." *Washington: Smithsonian Institution, 1971*. 
* Onkst, David H. Wiley Post. *U.S. Centennial of Flight Commission*.
* Sterling, Bryan and Frances, "Forgotten Eagle: Wiley Post, America's Heroic Aviation Pioneer."
* Wiley Post. *Pilotfriend*.

## Eksterne lenker
* Winnie Mae
Forsand kirke

**Forsand kirke** (**Forsand kyrkje**) er en kirke i Sandnes kommune, Rogaland. Kirken ble bygget i 1854 etter tegninger av Tollak Tollaksen Gudmestad fra Nærbø. Kirken ble sist restaurert i 2004 i forbindelse med 150-årsjubileumet. Opprinnelig var kirken uten hverken elektrisk strøm eller orgel. Forsand kyrkje er en del av Forsand kyrkjelyd som er en del av Strand prestegjeld.

## Historie
Ved kongelig resolusjon av 5. november 1852 ble det gitt tillatelse til å bygge kirken. Det var også ved byggingen av kirken at Forsand sokn ble skilt ut fra Høle sokn.

Arbeidet med å hente fram materialer ble gjort på vinteren 1854 og byggestart ble 13. mai. Dette var før tegningene var endelig godkjent av departementet, noe de ble 24. juni. Mye av reisverket ble hugget med øks – trolig av Nils Lyse. Alle bruk i Forsand sokn ble pålagt en viss arbeidsplikt, noe som varierte fra en halv dag for de minste til åtte dager for de største brukene.

Da den ble bygget i 1854 var den umalt og uten orgel. Kirken ble bygget i rektangulære former som var typisk for tiden. Den ble innviet 10. oktober av biskop von der Lippe. Sommeren 1855 ble kirken bordkledd og malt utvendig. Det var vanlig å la tømmerbygg stå et års tid før de ble bordkledd.

I 1931 fikk kirken ny altertavle. Malerier av Frank Wathne ble satt opp rundt prekestolen. Elektrisk strøm kom i 1952 og nytt orgel ble innviet i 1955. Parkeringsplass og nytt bårehus ble laget i 1992.

Som en del av 150-årsjubileumet i 2004 ble det utført omfattende ombygging inne i kirken. Nytt orgel ble satt inn framme i koret og koret ble utvidet. Prekestolen ble flyttet inntil veggen og endret tilbake til slik den var før 1931. Maleriene av Frank Wathne ble tatt vekk slik at korset som var malt rett på prekestolen kom til syne igjen. 14. november 2004 var arbeidet ferdig til jubileumsfeiringen.

## Referanser


## Litteratur
* 

## Eksterne lenker
* 
* 
* Forsand menighet
Sahti

**Sahti** er et tradisjonelt rugøl som brygges i Finland og Estland. I Finland har sahti sitt kjerneområde omkring Tammerfors. I Estland brygges sahti særlig på øya Saaremaa, der det går under navnet «koduõlu». Også på Gotland finnes et liknende brygg – «gotlandsdricke».

Sahti er framfor alt et hjemmebrygg, men fra 1980-åra har en del bryggerier begynt å framstille det for salg. Den beste muligheten til å prøve de ulike merkene av sahti er under sahtiuka på Urhos pub i Helsingfors. Som hjemmebrygg blir sahti brukt særlig ved bryllup, midtsommerfest, til jul eller i potetonna – da sammen med rugbrød, fisk og nypoteter. Sahti serveres tradisjonelt i einerboller med to hanker.

Tradisjonelt blir sahti brygget på havre- og rugmalt i blanding med byggmalt, og smakssatt med einer. Humle kan også brukes. I gammel tid kunne rugen også brukes umalta. Brygget blir filtrert gjennom et trau – *kuurna* – som er fylt med einerbær. Gjæringa foregikk ofte i kjerner, og det var vanlig å bruke samme gjær som i brødet. Saunaen tjente som bryggerhus.

## Sahtiprodusenter
* Beer Hunter´s (Björneborg): Muffloni Sahti
* Finlandia Sahti og Finlandia Strong Sahti
* Hartolan Sahti
* Hollolan Hirvi Kivisahti
* Huvila sahti (Nyslott)
* Joutsan Sahti
* Lammin Sahti
* Tiinan Sahti (Sysmä)
* Stadin Panimo: Stadin Sahti
*Yolly Giant Tammerfors
Sandaler

**Sandaler** er en type åpent fottøy som består av en fast, oftest flat såle fastspent til foten med remmer på ulike måter. Det kan også være lette sko med åpent, gjennombrutt og luftig overlær.  

Fordi sandaler gir bedre lufting for foten og tærne, brukes de i utstrakt grad i varme deler av verden, men også i varme årstider andre steder. Sandaler kan benyttes av kvinner og menn, barn og voksne. De kan også brukes som luftige innesko og for å unngå eller behandle fotsopp.

## Historikk
Sandaler med såler og remmer er sammen med myke, sokkeliknende skinnsko blant de eldste typene fottøy en kjenner til. Bildegalleriet viser sandaler av ulike typer flettverk, av skinn og lær og med tresåle.

File:PapyrusSandalsForAChild RosicrucianEgyptianMuseum.png|Barnesandaler av papyrus fra det 18. dynasti i Det gamle Egypt
File:Sandal_(PSF).png|Strektegninger av ulike typer sandalliknende fottøy fra antikken
File:Roemische Sandale (fcm).jpg|Restene etter en romersk sandal (*[[solea]]*) fra ca. år 200, funnet i Mainz i Tyskland

File:Sandalias del Neolítico de Albuñol (M.A.N. Inv. 595 y 596) 01.jpg| Sandaler flettet av espartogress og tauverk funnet i en grotte i Andalucía i Spania og datert til 400-tallet f. Kr.
File:Sandal-12thcentury ChacoCanyon NM USA.jpg|Sandal flettet av yucca (palmelilje), funnet i New Mexico i USA og datert til 1200-tallet
File:Sandale aus der Inkazeit, 15 Jhd. Süd-Peru.jpg|Sandal fra Inkariket på 1400-tallet ved kysten av dagens Syd-Peru

File:Germanic shoe.jpg|Rekonstruksjon av en myk sandalliknende skinnsko fra 100-tallet, funnet i en myr ved Hannover i Tyskland
File:Rapperswil - Stadtmuseum - Kloster Rüti - Pontifikalsandalen.jpg|Pontifikalsandaler fra et sveitsisk kloster tidlig på 1500-tallet
File:Waraji on tatami.jpg|*Waraji*, tradisjonelle stråsandaler fra Japan


Ordet *sandal* har kommet til norsk og dansk fra tysk som har det fra det latinske *sandalium*, som igjen har hentet ordet fra gresk der det har asiatisk opprinnelse. 

Flippflopper, også kalt kjippkjapper og slippers, er en type enkle sandaler som bare er festet til foten med en y-formet reim mellom og over tærne. Slippers har tradisjonelt vært brukt som strand- eller badesko, men har også blitt et sommerlig moteplagg.

## Se også
* Flippflopper
* Badesko
* Mokasin
* Tøfler
* Espadriller

## Eksterne lenker
* 
*
Beatles for Sale

***Beatles for Sale*** er The Beatles' fjerde album, og ble gitt ut sent i 1964. Låtene på albumet markerer et skille i John Lennon og Paul McCartneys tekster. Inspirert av Bob Dylan startet de å skrive sanger med et «budskap», i motsetning til tidligere utgivelsers «glade» sanger med lykkelig kjærlighet og forelskelse som hovedtemaer. Sanger som blant andre «No Reply», «I'm a Loser» og «Baby's in Black» er eksempler på dette. Kjærlighet er riktignok fremdeles emnet, men med et mer nyansert og kanskje «negativt» fortegn. Musikkstilen er også en tilnærming til Dylans musikalske utvikling, med folk rock og countryrock.

## Sporliste
### Side 1
#«No Reply» (Lennon-McCartney)
#«I'm a Loser» (Lennon-McCartney)
#«Baby's in Black» (Lennon-McCartney)
#«Rock and Roll Music» (Berry)
#«I'll Follow the Sun» (Lennon-McCartney)
#«Mr. Moonlight» (Roy Lee Johnson)
#«Kansas City»/«Hey-Hey-Hey-Hey!» (Leiber-Stoller)/(Richard Penniman)

### Side 2
#«Eight Days a Week» (Lennon-McCartney)
#«Words of Love» (Holly)
#«Honey Don't» (Perkins)
#«Every Little Thing» (Lennon-McCartney)
#«I Don't Want to Spoil the Party» (Lennon-McCartney)
#«What You're Doing» (Lennon-McCartney)
#«Everybody's Trying to Be My Baby» (Perkins)

## Personell
*John Lennon&nbsp;– vokal, elektrisk gitar, akustisk gitar, munnspill, piano, tamburin, klapping
*Paul McCartney&nbsp;– vokal, akustisk gitar, bass, piano, Hammondorgel, klapping
*George Harrison&nbsp;– vokal, elektrisk gitar, akustisk gitar, perkusjon, klapping, hovedvokal på «Everybody's Trying to Be My Baby»
*Ringo Starr&nbsp;– trommer, tamburin, timpani, kubjelle, perkusjon, bongo, hovedvokal på «Honey Don't»
**George Martin&nbsp;– piano

## Eksterne lenker
*
Peugeot 207

**Peugeot 207** er en småbil produsert av Peugeot. Den ble lansert i januar 2006. Peugeot 207 er etterkommeren til 206.

207 blir levert med fem bensinmotorer og tre HDi dieselmotorer. Det er to 1.4 liters bensinmotorer med enten 75 eller 90 hestekrefter. I tillegg er det tre 1.6 liters bensin-motorer med 110, 115 og en turbomotor med 143 hestekrefter. Dieselmotorene blir levert med 1.4 liter og 68 hestekrefter eller en 1.6 liter HDi med 109 hestekrefter. 

Bilen er 4.03m lang, 1.72m bred og 1.47m høy. Man kan få den som tre- eller femdørs kombi, men en 207 CC cabriolet versjon er ventet tidlig i 2007.

## 207 RCup
På Geneva Motor Show i 2006 viste Peugeot fram en sport konseptbil basert på 207, kalt **207 RCup**
Bilen har en 2.0 liters bensinmotor med 280 hestekrefter. Den skal f.o.m. neste år delta i IRC (International rally challenge), en konsept eid av Eurosport. Også Fiat skal delta med sin S2000-bil her.

## Motorer

## Referanser
Rugøl

**Rugøl** er øl som er brygget på en blanding av rug- og byggmalt.

Et kjerneområde for brygging av rugøl er Finland og Estland med sitt tradisjonelle sahti. Det er en stigende interesse for rugøl i flere land. I Tyskland har Fürstliche Brauerei Thurn und Taxis i Schierling i Bayern siden 1988 brygget et rugøl – *Schierlinger Roggen* – som eksporteres til flere land. Også det store bryggeriet Paulaner i München lager et «roggenbier» – *Paulaner Roggen*. Et bryggeri i Schlägl i Østerrike brygger et *Goldroggen*, og på vestkysten av USA finnes det flere mikrobryggerier som tilbyr rugøl.
Antonio Giraudo

**Antonio Giraudi** (født 2. september 1946 i Torino) var administrerende direktør i Juventus fra 1994 til 2006, da dommerskandalen i Italia ble avslørt. Han trakk seg sammen med resten av styret 11. mai, og ble senere dømt til utestengelse og bøter.
Nukekubi

**Nukekubi** (抜首) er monstre fra japansk mytologi. Om dagen ser nukekubi ut som vanlige mennesker, men om natten løsner hodet fra kroppen deres og flyr rundt på jakt etter menneskelig bytte. Hodene angriper ved først å skrike for å skremme offeret, for så å bite.

Mens hodet er fraskilt fra kroppen, blir kroppen urørlig. Dette blir ofte sett på som en av disse skapningenes få svakheter; hvis en nukekubis hode ikke kan finne tilbake til kroppen igjen før soloppgang, dør monsteret. Flere legender forteller om kommende ofre som ødelegger eller gjemmer kroppene mens hodene befinner seg på andre steder. 

Om dagen prøver nukekubi gjerne å menge seg med den menneskelige befolkningen. De lever noen ganger i grupper og later som om de er menneskefamilier. Den eneste måten å skille en nukekubi fra et vanlig menneske er ved hjelp av en linje med røde symboler rundt halsen der hodet forlater kroppen. Dette kjennetegnet lar seg derimot lett skjule av klær, smykker o.l.
Pierluigi Pairetto

**Pierluigi Pairetto** (født 15. juli 1952 i Torino) er en italiensk fotballdommer som ble dømt i forbindelse med dommerskandalen i italiensk fotball 2006. Han har dømt kamper i fotball-VM 1990 og 94 og i fotball-EM 92 og 96.

## Eksterne lenker
*
Qornet Shehwan

**Qornet Shehwan** er en landsby i distriktet Metn i guvernementet Libanonfjellene i Libanon.

## Religion
Landsbyen er sete for den maronittiske biskopen av Metn, og det ligger en rekke kirker av høy historisk interesse på stedet, deriblant den berømte Sankt Peter og Paulus-kirken.

## Utdannelse
Det ligger mange privatskoler i Qornet Shehwan, deriblant den anerkjente Sankt Josef-skolen («Saint Joseph School»), som er en engelskspråklig, maronittisk skole som ble etablert i 1884 og gjenåpnet i 1963.

## Kultur
Stiftelsen Pharès Zoghbi er et stort bibliotek i Qornet Shehwan. Biblioteket har en samling på 65 000 bøker, fremfor alt på fransk, men også på en rekke andre språk, som engelsk, arabisk, spansk og portugisisk.

## Helse
Sykehuset St-Vincent-de-Paul ligger i Qornet Shehwan.

## Bildegalleri

St.PeterPaul-Lebanon.JPG|St. Peter Paulus-kirken i Qornet Shehwan 


## Eksterne lenker
*
Claudio Lotito

**Claudio Lotito** (født 9. mai 1957 i Roma i Italia) er en forretningsmann.

Lotito er utdannet pedagog, gift og har en sønn. Han er president i fotballklubben SS Lazio. For sin rolle i dommerskandalen i italiensk fotball ble han tiltalt og dømt i 2006. Han kom til Lazio i 2004, etter å ha kjøpt ca. 30 % av klubben.
Franco Carraro

**Franco Carraro** (født 1939) er en betydningsfull person i italiensk sport, og har endog holdt viktige politiske verv. Han har vært minister tre ganger og var fra 1989 til 1993 ordfører i Roma. Han var tre ganger president for det italienske fotballforbundet (FIGC).

Han var europeisk mester på vannski årene 1958, 1959 og 1960, og begynte sin karriere innen administrasjon i idrett da han ble president for det italienske vannskiforbundet, et verv han beholdt til 1976. Han var også president for den tekniske kommisjonen i det internasjonale vannskiforbundet (IWSF) fra 1962 til 1965 og president for samme fra 1967 til 1971.

Da faren døde i 1967 tok han over som president for Milan, og satt til 1971.

Deretter ble han en av de fremste personene i det italienske fotballforbundet og for den italienske olympiske komité, og satt i en rekke ledende verv, noe som ga ham tilnavnet *poltronissimo*. Fra 2001 var han president for det italienske fotballforbundet, men trakk seg 8. mai 2006 som følge av beskyldningene om kampfiksing. Han ble senere dømt.

Siden 1982 har Carraro vært medlem av Den internasjonale olympiske komité.
Siden 2004 har Carraro vært medlem av UEFA.

## Eksterne lenker
*
Liste over flyplasser i Japan

**Flyplassene i Japan** er delt inn i tre ulike klasser:

## 1. klasse

## 2. klasse

## 3. klasse

## Andre flyplasser
Diego Della Valle

**Diego Della Valle** (født 1953) er en italiensk foretaksmann.

Della Valle er jurist fra Universitetet i Bologna og arbeidet en kort tid i USA før han i 1975 gikk inn i familiens skobedrift, som han ledet sammen med faren. 1980-årene var for ham en periode med stor økonomisk ekspansjon, og bedriften utvidet seg i hele Italia og ble notert på børsen. *Tod's* skotøy ble meget populære, hvilket bidro til at Della Valles økonomiske situasjon forbedret seg betraktelig.

Merkene *Hogan*, *Fay* og, fremfor alt, *Tod's* ble symboler for «made in Italy». I 1996 ble Della Valle utnevnt til ridder av *[[Arbeidets fortjenstorden (Italia)|Arbeidets fortjenstorden]]* (it. *Cavaliere del Lavoro*). Tre år senere gikk han inn i styret for banken *Comit*, før han i 2002 kjøpte fotballklubben ACF Fiorentina, som han fortsatt eier.

I 1994 var han blant dem som økonomisk støttet Silvio Berlusconi i dannelsen av Forza Italia. Ved valget i 2006 deltok han han i en polemikk med statsminister Berlusconi, og trakk seg fra styret av industriorganisasjonen Confindstria. Han ble tilbudt, men avslo, politiske posisjoner for opposisjonen.

Senere samme år ble han tiltalt og senere dømt for sin rolle i dommerskandalen i italiensk fotball.

## Referanser


## Eksterne lenker
*
Andrea Della Valle

**Andrea Della Valle** (f. 1965) er bror av Diego Della Valle, foretaksmann og styreformann i den italienske fotballklubben Fiorentina. I 2006 ble han sammen med broren dømt i dommerskandalen i italiensk fotball.

## Referanser
Nabatiye (guvernement)

**Guvernementet Nabatiye** (arabisk: محافظة النبطية – *Muḥāfaẓat an Nabaṭīya*) er et av de åtte guvernementer i Libanon. Det har et areal på 1&nbsp;098&nbsp;km². Hovedstaden er Nabatiye.

## Byer og landsbyer i guvernementet Nabatiye
*Aynata
*Aytarun
*Bint Jbeil

## Referanser


## Eksterne lenker
*
Palompon

**Palompon** er en tredjeklasse bykommune i Leyte på Filippinene.  Ifølge en folketelling fra 2000 har byen 50&nbsp;754 innbyggere fordelt på 10&nbsp;790 husholdninger.

## Referanser
Kjell Steinsvik

**Kjell Steinsvik** er navnet til flere personer:

* Kjell Steinsvik (redaktør) (1903–1977), redaktør i Romsdals Budstikke og grunnlegger av Hustadmarmor
og hans sønn:
* Kjell Rasmus Steinsvik (1933–2000), fabrikkeier og mesen, Blaafarveværkets redningsmann og omgjører
På sporet av den tapte tid

***På sporet av den tapte tid*** (originalens tittel: *À la recherche du temps perdu*) er en roman av Marcel Proust (1871–1922) utgitt mellom  og , og er forfatterens hovedverk. Det er flere spor i verkets ytre handling, men hovedsporet kan anses å være Marcels forsøk på å slå gjennom i den parisiske sosieteten ved å bli forfatter. Et annet viktig spor er fortellingen om Charles Swann og hans kone Odette.  

Proust arbeidet på alle delene av verket samtidig; siste kapittel av siste bind ble skrevet like etter første kapittel i første bind. Han jobbet på en veldig rotete måte der han flyttet på episoder han hadde skrevet ved å klippe dem ut fra et sted, og lime dem inn et annet sted. Man mente han gjorde dette fordi han stadig kom på flere barndomsminner mens han skrev, som måtte inn. Han rakk å utgi de første fire bindene før han døde. Proust var mye syk og skrev det meste av boken på sykeleie.

Med *På sporet av den tapte tid* ville Proust formidle opplevelsen av tiden som flyter avsted, opplevd innenfra et menneskes psyke. Han ville beskrive et menneskes liv i dets forvandlinger, jeg-et som stadig endrer form etter som årene går. Han var også opptatt av privilegerte øyeblikk som tunneler til innsikt: «*Da livet er som en eneste stor krise, kommer øyeblikk som gjør at du føler at alt er verdt det, at livet er godt å leve*». Som de gode minnene vi tar med oss fra livet. De står frem som store skatter som er verdt å kjempe seg igjennom hverdagen for.

For Marcel Proust er ikke verden objektiv. «*Det er like mange verdener som det finnes mennesker*».

Verket er kjent for sine lange dvelende setninger.

Den norske diplomaten Fritz Wedel Jarlsberg var trolig modell for figuren prins av Faffenheim-Munsterburg-Weinigen.

Den norske utgaven ble utgitt for første gang i 1968, og er oversatt av Anne-Lisa Amadou.

## Innhold
Verket er utgitt i 7 bind:
* *Veien til Swann* 1919, (*Du côté de chez Swann*)
# «Combray»
# «Swanns kjærlighet»
# «Navnet»
* *I skyggen av piker i blomst* 1919, (*À l'ombre des jeunes filles en fleurs*)
# «Omkring Madame Swann»
# «Balbec»
* *Veien til Guermantes* 1920–1921, (*Le Côté de Guermantes*)
* *Sodoma og Gomorra* 1921–1922, (*Sodome et Gomorrhe*)
* *Fangen* 1923, (*La Prisonnière*)
* *Uten Albertine* 1925, (*Albertine disparue*) – i noen utgaver med tittelen *Flyktningen*, (*La Fugitive*)
* *Den gjenfundne tid* 1927, (*Le Temps retrouvé*)

## Se også
* Århundrets 100 bøker ifølge Le Monde

## Referanser
Victoria Francés

**Victoria Francés** (født 25. oktober 1982) er en spansk illustratør, som er særlig kjent for en rekke bokillustrasjoner og plakater.
Illustrasjonene hennes er goth-inspirerte med romantiske motiver fra fantasy-sjangeren, og hennes motiver er ofte jenter i lange kjoler. Victoria har fått innflytelse fra Edgar Allan Poe, Anne Rice og H.P. Lovecraft. Hun er også inspirert av kunsten fra Brian Froud og Arthur Rackham. Hennes første bok som kom ut var *Favole*, utgitt av Norma Editorial og kom i salg 23. april på Spanias bokdag. 

## Referanser
Tettegrasslekta

* Norske arter:
** dvergtettegras
** fjelltettegras  
** tettegras 

**Tettegrasslekta** (*Pinguicula*) er en planteslekt med såkalt kjøttetende planter som finnes på myr. Plantene i slekta fanger mindre dyr, særlig (insekter) på sine klebrige blader og fordøyer dem som nitrogentilskudd. Det finnes ca. 70 arter i verden, de fleste i Mexico og Sør-Amerika. I Norge finnes totalt 3 arter.

## Utseende
Tettegrasartene har en rosett av klebrige blad, som insekter og andre små dyr kan festne på. Bladene skiller ut enzymer som gjør planta i stand til å ta opp næringsstoffer fra dyret. Dette utgjør trolig et viktig tilskudd av nitrogen på de næringsfattige områdene der plantene vokser. Den zygomorfe blomsten sitter på en stengel som går ut fra sentrum av bladrosetten.

## Levested
De fleste artene trives på fuktige steder. Norske arter finnes mest i myrområder.  Hos noen arter folder bladene seg sakte igjen over dyret, som sitter fast på bladet.

## Tettemelk
Bladene har vært brukt i produksjon av en tykk kulturmelk (tettemelk). Hvorvidt bladene er avgjørende for å opprette den bakterikulturen som er nødvendig for å lage denne syrna melketypen er omdiskutert. Hva som er klart er at bladene av tettegrasarter (i hovedsak "vanlig" tettegras), har vært brukt på denne måten og planten har derfor vært godt kjent av folk. Dette skal også ha gitt planten dens norske navn.

## Norske arter
I Norge har vi tre arter i tettegrasslekta: 
* Tettegras (*P. vulgaris*) – vanlig art i Norge.
* Fjelltettegras (*P. alpina*) - hvitblomstret fjellplante.
* Dvergtettegras (*P. villosa*) - ørliten nordøstlig art.


File:Pinguicula vulgaris LC0331.jpg|Tettegras, Strynefjell (Jörg Hempel)
File:Pinguicula alpina.jpg|Fjelltettegras, Rax, Østerrike
File:Pinguicula villosa 01.jpg|Dvergtettegras, Tingsvaet, Oppdal ()


## Referanser




## Eksterne lenker
*
Festeavtale

En **festeavtale** eller **festekontrakt**, er en avtale mellom to parter som gjelder bruk av grunn i en viss tidsperiode. Avtalen innebærer at en annen part enn grunneieren har en rettighet til å benytte grunneierens eiendom til et eller flere formål.

Det klassiske eksempelet er en festetomt til bolighus eller fritidshus, men det kan også gjelde andre forhold (f.eks. skytebane, golfbane, dyrket mark e.l.).

Det normale er at det svares en årlig betaling for en slik avtale.

Slike avtaler bør tinglyses for å ha full rettskraft overfor en «tredjeperson».

Etter gjeldende regler må det foretas en oppmåling av det arealet som festekontrakten omfatter, dersom avtalen gjelder for mere enn 10 år, og den gjelder for en avgrenset del av eiendommen. Det er visse unntak fra denne oppmålingsplikten.

## Se også
* Festenummer

## Eksterne lenker
* Link til skjema for festekontrakt for hele eiendommer (Statens kartverk)
Tomi Ungerer

**Jean-Thomas Ungerer** (1931–2019) var en fransk illustratør bosatt i Irland fra 1976.

Han er kjent for sine mange erotiske og politiske illustrasjoner såvel som barnebøker. 

I 1998 mottok han Hans Christian Andersen-medaljen for sine bokillustrasjoner.

## Referanser

## Eksterne lenker
* 
* 
* 
* 
* «Centre Tomi Ungerer»; Tomi Ungerer-museet i Strasbourg
Larvik-Frederikshavnferjen

**A/S Larvik-Frederikshavnferjen** var et ferjeselskap som trafikkerte strekningen fra Larvik til Frederikshavn i Danmark.

## Historie
Selskapet ble stiftet i 1936, og ferjen Isefjord ble chatret for en testtur samme år.  Første ferjen som trafikkerte linjen var den nybygde Peter Wessel som hadde sin jomfrutur 5. juli 1937.

I 1986 ble A/S Larvik-Fredrikshavnferjen solgt til Vard AS og omdannet til Larvik Line AS.

## Selskapets skip og linjer
### Larvik–Frederikshavn

*M/S Peter Wessel (1984–1986 solgt til Vard AS (Larvik Line AS)

;Tidligere skip på linjen

*M/S Isefjord (1936, testturer før oppstarten på fast ferjeforbindelse)
*M/S Peter Wessel (1937–1968)
*M/S Marsk Stig (1947, charteret)
*M/S Cort Adeler (1950–1954)
*M/S Cort Adeler (1961–1970)
*M/S Skagen (1965, charteret)
*M/S Peter Wessel II (1968)
*M/S Peter Wessel (1968–1971)
*M/S Viking III (1970, 1971, 1972,  1977, 1981, chartret)
*M/S København (1971–1973, chartret)
*M/S Scandic (1971, chartret)
*M/S Neckartal (1972, chartret)
*M/S Sailormark (1972–1974), chartret)
*M/S Admiral Carrier I (1972, solgt under konstruksjon)
*M/S Admiral Carrier (1973–1974)
*M/S Peter Wessel (1973–1984)
*M/S Duke Of Yorkshire (1974–1975, utchartret)
*M/S Tor Anglia (1975, chartret)
*M/S Olau West (1976, chartret)
*M/S Skandia (1983, chartret)

## Referanser


## Eksterne lenker
* Fakta om Fartyg: A/S Larvik-Frederikshavnferjen
Blærerotslekta

* *[[Utricularia graminifolia]]*
* Norske arter:
** gytjeblærerot  
** mellomblærerot 
** småblærerot 
** storblærerot 
** sumpblærerot
** vrangblærerot 

**Blærerot** (*Utricularia*) er en planteslekt i blærerotfamilien. Slekten har flere arter og fanger mindre dyr (insekter), som den tar til seg, som et viktig næringtilskudd.  

I Norge finnes det 6 arter av blærerot og planten finnes i hele Norge.

## Utseende
Blærerot er rotløse planter som ligger på bunnen eller flyter i vannet. Men noen kan være festet til bunnen. Bladene er findelte og tynne og ligner lite på et ordinært blad.  

Blomstene er gule og sitter på blomsterstengler som stikker litt opp av vannet. Men det er bare planter som vokser på grunt vann får blomster. 

## Levested
Blærerot finnes helst i næringsfattige og ofte sure vann, gjerne i myrtjern og kan finnes i forsurete innsjøer. Storblærerot, den største arten kan ha skudd på en meter og trives også i næringsrikt vann. 

## Kjøttetende plante
Små vannlevende dyr, som insekter og andre, blir fanget av blærer på bladflikene. Blærene har et undertrykk, og har minket sitt opprinnelig volum med ca. 40% når planten (blæren) er fangstklar. Hver blære har tynne hår rundt åpningen, og når disse berøres, reagerer planten. Blæren er lukket av en klaff, som åpnes. Undertrykket i blæren slippes, noe som medfører at vann suges inn i blæren. Smådyret følger med og blir inne i blæren oppløst til næring for planten. 

Blærerot klarer seg uten næringstilskuddet smådyrene gir, som særlig er nitrogen og fosfor. Men planten klarer seg bedre om den fanger smådyr. Planter med denne egenskapen kalles kjøttetende planter.

Mikroorganismer i blærene bidrar også i blærerotens næringsopptak. Mikroorganismene bryter ned plantemateriale som blir sugd inn i blæren og frigjør dermed næringsstoffer for blæreroten. Blæreroten ser også ut til å regulere pH inne i blærene på en måte som gagner mikroorganismene.

## Inndeling

* Slekten  **Blærerot** (*Utricularia*)  
** Småblærerot (*Utricularia minor*)  – vanlig art i Norge, den minste arten, mangler torner eller hår langs bladranden, mens de andre artene har det. 
** Storblærerot (*Utricularia vulgaris*) – vanlig art i Norge.
** Vrangblærerot (*Utricularia australis*) – sjelden (rødlisteart)
** Gytjeblærerot (*Utricularia intermedia*)  
** Mellomblærerot (*Utricularia ochroleuca*) 
** Sumpblærerot (*Utricularia stygia*) 
** *[[Utricularia graminifolia]]*

## Referanser


## Eksterne lenker
*
Nemanja Vidić

**Nemanja Vidić** (serbisk kyrillisk: *Немања Видић*) (født 1981) er en tidligere fotballspiller fra Serbia. Han la opp som spiller i 2016 etter at han og  ble enige om å avslutte kontrakten.

### Tidlig karriere
Vidić vokste opp i en arbeiderklassefamilie med en far som arbeidet i en kopperfabrikk og en mor som var bankfunksjonær. Sammen med sin bror Dusan, begynte Vidić å spille fotball i syvåralderen, på det lokale laget Jedinstvo Užice. Allerede som tolvåring ble han kjøpt av Sloboda Užice.

### Røde Stjerne
Like før Vidić fylte 15 år signerte han for  og startet i klubbens ungdomsakademi. Han startet sin profesjonelle karriere på lån i Spartak Subotica. Her var han bare én sesong før han returnerte til Røde Stjerne i Meridijan Superliga. 

### Spartak Moskva
I juli 2004 forlot han Røde Stjerne til fordel for det russiske topplaget . Overgangssummen var € 6 millioner.

### Manchester United
Flere klubber var interessert i å signere Vidić, blant andre . Men Vidić signerte for Manchester United etter at det engelske laget hadde betalt £7 millioner i januar 2006. Serberen hadde da sagt at han ville forlate Spartak. Vidić fikk sin debut for Manchester United som innbytter for lagkamerat Ruud van Nistelrooy i sluttminuttene av Manchester Uniteds 2–1-seier mot  i ligacupens semifinale i 2006. Etter en skade på Wes Brown formet Vidić en god midtstopperduo sammen med Rio Ferdinand. Vidić scoret mål nr 1000 Old Trafford i Premier League i oktober 2010 mot .

### Internazionale
I mars 2014 meldte han overgang fra Manchester United til 

## Landslaget
Vidić var del av det  kjente forsvarsfirer som kun slapp inn ett mål under kvalifiseringen til VM  i 2006. Vidić spilte en viktig rolle i Serbia-Montenegros 1–0-seier over  i kvalifiseringen, men ble utvist fem minutter før slutt.

I en trening under VM-oppkjøringen med Serbia-Montenegros landslag, skadet Vidić sitt venstre kne og mistet hele 2006-VM. Savnet av forsvarsspilleren var tydelig under kampen mot , hvor de slapp inn seks mål.

## Personlig
Den 15. juli 2006 giftet Vidić seg med kjæresten Ana Ivanović.

## Meritter
**Røde Stjerne**
* Meridian SuperLiga: 2004
* Serbia-Montenegros FA-cup: 2004

**Manchester United**
* Premier League (5): 2006/07, 2007/08, 2008/09, 2010/11, 2012/13
* UEFA Champions League (1): 2008
* Ligacupen (3): 2005/06, 2008/09, 2009/10
* FA Community Shield (4): 2007, 2008, 2010, 2011
* FIFA Club World Cup (1): 2008 

## Karriere som spiller (alle turneringer)
*Per [[2. desember]] [[2024]]*

## Referanser


## Eksterne lenker
* 
* 
* Nemanja Vidić' profil på united.no
* Nemanja Vidić' profil på manutd.com (engelsk)
Randolph Caldecott

**Randolph Caldecott** (født 1846, død 1886) var en britisk avistegner og illustratør. Han tegnet til en mengde bøker og blader, blant annet en serie billedbøker for barn, men lagde også oljemalerier og skulpturer. Han ble med sine idylliske og ofte vennlig humoristiske bilder en av de mest populære tegnerne for barn og voksne i sin samtid. 

Caldecott har gitt navn til Caldecott-medaljen, en utmerkelse som siden 1938 har blitt delt ut til prisverdige barnebok-illustratører i USA.

## Referanser


## Eksterne lenker
* 
* Caldecott-selskapet i Storbritannia (på engelsk) 
* Caldecott-selskapet i USA (på engelsk)
* Randolph Caldecott Papers (på engelsk)
* Caldecott-medaljens offisielle nettsted (på engelsk)
Videospillkrakket i Nord-Amerika

**Videospillkrakket i Nord-Amerika** var det plutselige krakket av videospillindustrien og konkursen av mange firmaer som lagde videospill i Nord-Amerika, hovedsakelig USA.

Krakket skjedde i årene mellom 1983 og 1985, der det var et svært lite marked for videospill. Perioden endte med suksessen til Nintendo Entertainment System.

Videospillkrakket ble startet av flere årsaker:
*Veldig aggressiv markedsføring av billige personlig datamaskiner, spesielt Commodore 64
*Konklusjonen av mange leketøysbutikker at videospill var et døgnfluefenomen
## Referanser
Gabriel Hjertstedt

**Gabriel Hjertstedt** (født 1971) er en svensk golfspiller.

Hjertstedts familie flyttet til Australia da han var 11 år gammel og det var der han lærte å spille golf. Han ble profesjonell i 1990 og deltok på både PGA Tour of Australasia og Japan Golf Tour. Fra 1993 til 1996 spilte han på Europatouren, der hans beste resultater var et par annenplasser i 1994. I 1997, hans første år på den amerikanske PGA-touren, vant han turneringen B.C. Open, den samme uken som Europa vant årets Ryder Cup. Hjertstedt ble dermed til første svenske golfspilleren til å vinne på PGA-touren.

Han fulgte opp seieren med en ny tittel på PGA-touren i turneringen Tucson Open i 1999. Siden har han slitt med å oppnå gode resultater, og har måttet tilbringe mye av tiden på Nationwide Tour, divisjonen under PGA-touren. Han representerte Sverige i Dunhill Cup i 1994 og 1999.

## Eksterne lenker
*